
Præsident  Oarffs  Tale  ved 
Ungdomsstævnet 


Det  er  en  Kilde  til  inderlig  Tilfredsstillelse  af  ubeskrive- 
lig Glæde  at  have  Anledning  til  at  være  til  Stede  ved  dette 
Stævne.  Den  fremherskende  Følelse  i  mit  Hjerte  og  i  min 
Sjæl  er  en  uforlignelig  Taknemmelighed  til  Herren  for  hans 
Kærlighed  og  Barmhjertighed  over  for  os,  hans  Børn,  —  for 
de  Velsignelser,  vi  har  nydt  ved  dette  Stævne. 

Jeg  maa  indrømme,  at 
der  findes  en  Følelse  af 
Ydmyghed  i  min  Sjæl,  og 
jeg  føler  min  Ringhed  i  at 
repræsentere  den  danske 
Mission    og   dens   Medlem- 


Ved'  Ungdomsstævnet  i 
Silkeborg  holdt  Præsident 
Garff  den  her  trykte  Ta- 
le, som  havde  et  Budskab 
af  stor  Betydning  for  hver 
eneste  Sjæl,  der  var  til 
Stede.  For  at  alle  Medlem- 
mer og  Venner  i  Den  dan- 
ske Mission  kan  blive  be- 
kendt med  den,  har  vi  la- 
det den  offentliggøre  i 
»Stjernen«.  Læs  og  studer 
Indholdet  nøje,  og  De  vil 
finde,  at  den  ogsaa  brin- 
ger et  Budskab  til  Dem. 


mer.  Jeg  føler  mig  ringe 
mlen  ikke  bange;  thi  jeg 
ved,  at  Guds  Aand  vil  styr- 
ke mig,  dersom  I  saavel 
som  jeg  beder  til  Herren 
om  hans  Hjælp  og  Bistand. 
Dersom  vi  forener  vor  Tro, 
vil  Herrens  Aand  virke 
iblandt  os,  og  vi  vil  alle 
komme  til  at  høste  Gavn 
af  Guds  Inspiration. 

Efter  min  Mening  er  den- 
ne Begivenhed  den  største 
saavel  som  den  vigtigste, 
der  finder  Sted  i  Den  danske  Mission,  thi  det  er  her,  at  alle, 
som  vil,  faar  Anledning  til  at  udvikle  sig  og  deltage  i  Ung- 
dommens Arbejde.  Her  faar  vi  Anledning  til  at  komme  i 
Berøring  med  Kirkens  Medlemmer  og  høste  Gavn  gennem 
hinandens  Selskab  og  bliver  aandeligt  opbygget  ved  at  lære 
andres  Meninger  og  se  andres  Arbejde  —  og  være  villige  til 
at  indrømme,  at  vi  kan  lære  noget  af  det,  som  vore  Søsken- 
de er  villige  til  at  udføre  og  vise  os. 

Nogle  er  kommet  for  at  konkurrere  med  andre,  og  det  er 
vort  personlige  Ønske,  at  vor  Gruppe  eller  Hold  vil  vinde 
eller  sejre;  men  dette  Stævnes  Hovedhensigt  er  ikke  at  vin- 
de Kampen;  men  at  arbejde  saaledes,  at  vi  i  det  hele  tage 
maa  faa  et  vellykket  Stævne,  at  alle  formedelst  vor  Delta- 
gelse maa  blive  opbygget  i  deres  Tro,  at  alle  maa  glæde  sig 

ikke  alene  i  deres  eget  Arbejde  og  Deltagelse  men  i  det,  som 
vore  Brødre  og  Søstre  er  i  Stand  til  at  give  os. 

Lad  mig  for  det  første  udtrykke  min  Taknemmelighed 
mod  Præsident  Holger  M.  Larsen,  som  er  Grundlæggeren  af 
dette  Arbejde.  Thi  det  var  formedelst  hans  Arbejde  og 
Forsyn,  at  dette  Arbejde  blev  paabegyndt  i  1932.  Han  var 
en  dygtig  Organisator  og  hengiven  i  Herrens  Arbejde.  Der- 
som han  kunde  være  til  Stede  ved  denne  Sammenkomst,  er 
jeg  sikker  paa,  at  han  vilde  føle  sig  meget  tilfreds  og  glad. 
For  han  kunde  se  den  Drøm,  han  havde  for  Aar  tilbage  bli- 
ve opfyldt. 

Jeg  beundrer  Præsident  Alma  L.  Petersen  for  det  Arbej- 
de, han  har  været  i  Stand  til  at  udføre  med  Hensyn  til  de 
Stævner,  der  er  blevet  afholdt,  medens  han  præsiderede 
over  eder;  for  de  høje  Standarder  og  Idealer  han  altid  havde 
for  Øje  og  for  det  Ønske,  han  nærede  i  sit  Hjerte  om  at  op- 
bygge Stævnerne  og  Ungdomsforeningens  Arbejde. 

Jeg  sætter  stor  Pris  paa  disse  to  Mænds  Arbejde;  ja,  ikke 
alene  paa  disse  to  Mænds  Arbejde;  men  for  alle  ærlige 
Mænds  og  Kvinders,  der  har  virket  og  nu  virker  for  denne 
Kirkes  Fremgang. 

Jeg  vil  henlede  eders  Opmærksomhed  paa  det  Arbejde, 
der  er  blevet  udført  af  denne  Kirkes  Ledere;  thi  hele  vort 
Arbejde  eller  Tro  er  afhængig  af  det,  disse  Mænd  saa,  hør- 
te og  har  givet  os.  Der  er  mange  af  disse  Mæind,  som  jeg 
aldrig  har  set  eller  hørt;  men  hele  vort  Kirkesystem  blev 
aabenbaret  til  disse  Mænd.  Dersom  vi  erkender,  at  dette 
Værk  er  Guds  Værk,  saa  maa  vi  anerkende  de  Mænd,  som 
Gud  har  udvalgt,  og  dersom  I  vil  betragte  disse  Mænds  Liv 
og  Karakter,  vil  I  opdage,  at  de  var  ikke  alene  dygtige  Men- 
nesker; men  de  var  ogsaa  dydige,  ærlige,  sanddru,  kyske, 
velgørende,  oprigtige  og  loyale  Mennesker.  Lad  mig  læise 
noget  af  det,  som  nogle  af  dem  saa  og  hørte  og  det,  vor  Kir- 
ke er  grundfæste  paa:  Pagtens  Bog  76:  20 — 24. 

»Og  vi  saa  Sønnens  Herlighed  hos  Faderens  højre  Haand 
og  annammede  af  hans  Fylde.  Og  vi  saa  de  hellige  Engle 
og  dem,  som  er  helliggjorte  for  hans  Trone,  tilbedende  Gud 
og  Lammet,  og  dette  gør  de  fra  Evighed  til  Evighed.  Og  se, 
efter  de  mange  Vidnesbyrd,  som  er  givne  om  ham,  er  dette, 
som  vi  giver,  det  sidste  af  dem  alle,  nemlig:  at  han  lever; 
thi  vi  saa  ham  hos  Guds  højre  Haand,  og  vi  hørte  Røsten 
vidne,  at  han  er  Faderens  Enbaarne,  at  ved  ham  og  for- 
medelst ham  og  af  ham  er  Verdenerne  blevne  til  og  skabte, 
og  deres  Indvaanere  er  avlede  som  Sønner  og  Døtre  af  Gud.« 

Hvis  dette,  som  disse  to  Mænd  saa  og  hørte,  ikke  er 
sandt,  da  er  det  forgæves,  at  vi  er  mødt  tilsammen;  men 
jeg  bærer  Vidnesbyrd  om,  at  disse  to  Mænd  saa  og  hørte 

netop,  hvad  der  er  skrevet.  Og  der  er  mange,  der  kan  bære 
det  samme  Vidnesbyrd  om,  at  denne  Kirke  har  været  vejle- 
det af  Herren  lige  siden  dens  Begyndelse. 

Jeg  har  ikke  personlig  kendt  alle  Kirkens  Præsidenter; 
men  for  at  I  kan  høre  et  levende  Vidnesbyrd  angaaende  dis- 
se Mænd,  lad  mig  da  dæse  Præsident  Rudger  Clawsons  Vid- 
nesbyrd angaaende  disse  vidunderlige  Mænd,  ja  Guds  ud- 
valgte. 

Joseph  og  Hyrum  Smith. 

Jeg  har  arbejdet  i  Kirken  i  halvtreds  Aar.  Jeg  kendte  ikke 
Profeten  Joseph  Smith  eller  hans  Broder  Hyrum;  men  jeg 
kender  det  Arbejde,  som  de  med  Guds  Hjælp  har  været  i 
Stand  til  at  udføre,  og  dette  er  et  Vidnesbyrd  for  mig,  fordi 
jeg  ikke  tror,  at  det  er  muligt  for  noget  Menneske  at  ud- 
føre det  Arbejde,  som  Profeten  Joseph  Smith  udførte,  uden 
guddommelig  Hjælp.  Jeg  synes,  at  jeg  kender  Profeten  og 
hans  Broder  Hyrum  lige  saa  godt,  som  om  jeg  havde  boet 
i  Nauvoo,  dengang  de  led  Martyrdøden. 

Profeten  Brigham  Young. 
Jeg  var  personlig  kendt  med  Brigham  Young.  Han  var 
en  stor  Mand,  en  mægtig  Leder  og  Pioner,  men  fremfor  alt 
en  Guds  Profet,  o,g  jeg  er  glad  for  at  kunne  sige,  at  jeg 
kendte  ham  temmelig  godt  og  kendte  hans  Arbejde  og  Liv, 
og  dette  er  et  Vidnesbyrd  for  mig. 

Fem  andre  store  Ledere: 

Jeg  kendte  Præisident  John  Taylor,  der  bliver  benævnt 
som  en  Sandhedens  Forkæmper.  Han  var  en  tapper  Mand, 
en  dygtig  Præsident  og  en  Mand,  der  udøvede  en  god  Ind- 
flydelse i  hele  Kirken. 

Præsident  Woodruff  vandt  stor  Ære  i  Missionsmarken. 
Han  fandt  Marken  hvid  og  moden  til  Høsten  og  bragte  Mas- 
ser af  Sjæle  ind  i  Kirken.  Han  var  en  ydmyg  Mand.  Jeg 
har  altid  beundret  Præsident  Woodruff.  Hans  Liv  var  et 
Vidnesbyrd  for  mig. 

Præsident  Lorenzo  Snow  bragte  under  den  Almægtiges 
Inspiration  Kirken  ud  af  Gæld  og  financielle  Vanskelighe- 
den. Han  var  en  vis  og  kultiveret  Mand,  en  stor  Leder  og 
Profet.  Hans  Liv  er  for  mig  et  Vidnesbyrd  om  Evangeliets 
Sandhed. 

Vi  er  alle  bekendte  med  Præsident  Joseph  F.  Smiths  Liv. 
Han  var  en  Mand  i  Besiddelse  af  stor  Karakterstyrke,  en 
Mand  i  Besiddelse  af  stor  Trofasthed  mod  Kirken.  Skønt 
død  lever  hans  Vidnesbyrd  og  Skrivelser.  Han  var  en  højt- 
elsket Sidse  Dages  Hellig,  og  jeg  elskede  ham. 

Og  nu  kommer  vi  til  vor  Profet  og  Leders  Liv,  Heber  J. 
Grants.  I  er  bekendte  med  hans  Liv  og  Vidnesbyrd,  saavel 

som  jeg  er  det.  Han  er  en  meget  aktiv  Mand  og  har  allerede 
udført  et  stort  Arbejde. 

Erfaringer  i  min  Apostelgerning. 

I  de  ni  og  tredive  Aar,  jeg  har  været  Apostel,  har  jeg  rejst 
601.000  Mile  for  at  prædike  Evangeliet  og  bære  Vidnesbyrd 
om  dets  Gengivelse  til  Jorden.  Jeg  omtaler  dette,  fordi  dette 
er  det  samme,  som  de  andre  Tolv  gør.  De  er  lige  saa  aktive, 
maaske  mere,  end  jeg  har  været. 

Nu,  mine  Brødre  og  Søstre.  De  Tolv  er  omrejsende  Sen- 
debud. De  er  bestemte  til  denne  Gerning  i  en  Aabenbaring 
givet  til  Profeten  Joseph  Smith.  Det  er  deres  Opgave  at  have 
Opsigt  med  Missionerne  og  Zions  Stave. 

De  Erfaringer,  jeg  har  haft  blandt  Kirkens  Medlemmer, 
har  været  meget  gode,  og  de  har  bidraget  til  at  styrke  mit 
Vidnesbyrd  angaaende  Evangeliet. 

Berøring  med  Modstanderen. 

Jeg  kunde  tilføje  et  Par  Ord  angaaende  mit  Vidnesbyrd, 
der  er  blevet  meget  styrket  gennem  personlige  Erfaringer. 
Jeg  har  under  særlige  Omstændigheder  mødt  Modstanderen. 
Jeg  forstaar,  at  han  er  meget  snedig.  Han  søger  vor  Ødelæg- 
gelse. Jeg  har  mødt  ham,  da  han  virkede  under  en  Pøbelaand 
og  har  været  i  temmeligt  uvisse  og  farlige  Situationer.  Jeg 
blev  imidlertid  paa  Grund  af  Guds  Barmhjertighed  bevaret 
mod  den  Ondes  Magt.  Jeg  er  kommet  til  denne  Slutning,  at 
jeg  enten  i  Livet  eller  i  Døden  maa  klynge  mig  til  Jesu 
Kristi  Evangelium  for  at  blive  frelst.  »Hvad  gavner  det  et 
Menneske,  om  han  vinder  den  hele  Verden;  men  tager  Ska- 
de paa  sin  Sjæl?«  Derfor  skulde  Evangeliet  være  det  største 
og  kostbareste  for  os. 

Disse  syv  Præsidenter  saavel  som  Kirken  nuværende  Au- 
toriteter har  prøvet  paa  at  imponere  Kirkens  Medlemmer, 
og  især  Kirkens  Ungdom  med  vise  Sandheder,  der  vil  skabe 
et  lydigt  og  lykkeligt  Liv.  Og  hvad  er  det,  at  disse  erfarne 
Mænd  vil  have,  at  vi  skal  gøre?  Disse  Mænd  ved,  at  dersom 
denne  Kirke  skal  sejre  over  den  Ondes  Magt,  saa  er  det 
nødvendigt  for  Kirkens  Medlemmer  at  adlyde  visse  Prin- 
cipper, ellers  vil  Kirkens  Medlemmer  aldrig  opnaa  det  Maal, 
de  stræber  efter;  ej  heller  vil  Kirken  faa  Fremgang,  dersom 
vi  ikke  giver  Agt  paa  det,  som  Kirken  giver  os. 

For  det  første  er  der  een  Ting,  som  denne  Kirke  ikke  kan 
tolerere,  og  det  er  Ukyskhed.  Thi  den,  der  bedriver  Hor  og 
ikke  omvender  sig,  skal  kastes  ud.  Der  er  intet  Menneske, 
der  kan  overtræde  denne  Lov  og  blive  lykkelig,  og  den,  der 
begaar  denne  Synd,  lever  i  Mørke  og  kan  ikke  have  Guds 
Aand  hos  sig,  og  vedkommende  kan  kun  faa  Tilgivelse  for- 
medelst Omvendelse  af  sit  ganske  Hjerte,  og  dersom  han  ikke 

omvender  sig,,  skal  han  kastes  ud  og  ikke  findes  værdig  til 
at  kaldes  Guds  hellig.  Herren  har  paa  Forhaand  fortalt  os 
det,  og  vi  har  lært  det  gennem  sørgelige  Erfaringer,  at  den, 
der  begaar  denne  Synd,  altid  betaler  det  med  en  stor  Pris, 
og  mange  Gange  fører  det  til  farlige  Sygdomme.  Lad  mig 
opløfte  min  Røst  og  advare  mine  unge  Søskende  om,  at  Her- 
ren ikke  finder  Behag  i  nogen,  der  begaar  saadan  noget.  Ej 
heller  kan  en  Sidste  Dages  Hellig  finde  Tilfredshed  i  dette, 
for  han  ved,  at  hans  Samvittighed  aldrig  vil  blive  fri  for 
Smerter,  efter  at  han  har  bedrevet  Hor.  Lad  mig  læse  Reu- 
ben  Clarks  Advarsel  til  os  angaaende  dette  Emne: 
Krænkelse  af  Kyskhedens  Lov  fordømt. 

Jeg  ønsker  at  sige  nogle  faa  Ord  til  Forældre,  Lærere  og 
Kirkens  Ungdom  angaaende  et  Emne,  der  for  mig  synes  at 
være  af  uhyre  Betydning. 

Paa  Sinai  Bjerg  modtog  Moses  denne  Lov:  »Du  skal  ikke 
bedrive  Hor.« 

Herren  har  paa  sin  egen  Tid  og  i  vor  Tid  sat  Hor  og 
Utugt  Side  om  Side.  Det  er  begge  meget  store  Synder. 

Kirken  har  lige  fra  dens  Begyndelse  forlangt  af  dens 
Ungdom  kun  een  Standard,  absolut  Afholdenhed,  indtil  Æg- 
teskabet er  indgaaet.  Der  findes  ingen  Undtagelser.  Jeg 
gentager,  hvad  jeg  før  har  sagt:  »Mennesket  er  en  biologisk 
Enhed,  et  Dyr;  men  han  er  mere  end  dette,  han  er  et  Tem- 
pel for  en  udødelig  Aand;  denne  Aand  kan  blive  forurenet 
af  Kødet;  og  dette  sker,  naar  Kyskhedens  Love  bliver  kræn- 
ket. 

Selve  vor  Civilisation  er  baseret  paa  Kyskhed,  Ægteska- 
bets og  Hjemmets  Hellighed.  Det  er  den  helligste  Forbin- 
delse, som  vi  kender.  Ødekæg  dette,  og  den  kristne  bliver  et 
Umenneske. 

Evig  Forening,  et  ophøjet  Forhold. 

De  Sidste  Dages  Helliges  Ægteskab  og  Familieforhold 
fortsa^tter  gennem  Evigheden.  Det  er  den  helligste  For- 
ening, som  vi  kender. 

For  den  kyske  unge  Mand  og  Kvinde,  der  begynder  at 
danne  et  Hjem,  findes  der  en  uudsigelig  Fortrøstning,  Til- 
lid, Glæde  og  ungdommelig  Harmoni,  som  intet  andet  her 
paa  Jorden  kan  bringe. 

Den  retmæssige  Arv  af  saadan  en  Begyndelse  er  et  ret- 
færdigt Liv,  som  ledes  mod  evigt  Liv. 

For  de  ukyske,  der  gifter  sig,  ligger  der  enten  et  Liv  byg- 
get paa  Mistillid,  Mangel  paa  Tillid  og  Ulykke,  der  leder  til 
Skilsmisse,  eller  et  Liv  med  tilfa'ldigc  seksuelle  Forbindel- 
ser, der  ender  i  Elendighed,  Sygdom  og  Skam. 

Kyskhed. 
Kyskheden  er  fundamental  for  vort  Liv  og  vor  Civilisa- 

tion.  Hvis  Racen  bliver  ukysk,  vil  den  forgaa.  Umoralitet 
har  været  Aarsagen  til  store  Nationers  Fald.  Alle,  der  un- 
derviser og  lærer  vor  Ungdom,  ligegyldig  i  hvilken  Stilling, 
og  i  hvilken  Egenskab,  maa  lære  dem  at  afholde  sig  fra 
Ukyskhed.  Vi  maa  gøre  dette  med  passende  Forbehold  og 
Ærbarhed.  Vi  maa  undervise  dem  som  Guds  Børn,  som  Aan- 
dcr,  der  skal  leve  gennem  Evigheden,  og  tydeligt  og  klart 
fortælle  dem,  hvad  Guds  og  Menneskers  Love  kræver.  Hvis 
vi  gør  noget  ringere  end  dette,  vil  det  ødelægge  vor  Ung- 
dom, og  vi  vil  selv  blive  bragt  under  Fordømmelse. 

Det,  jeg  har  sagt,  indbefatter  alle  Forældre.  Hvorledes 
kan  vi  Forældre  møde  vor  Skaber,  hvis  vi  har  fejlet  i  at  ud- 
føre denne  vor  Pligt?  Og  lad  os  ikke  gøre  den  Fejltagelse 
at  tro  og  slutte,  at  vore  Børn  staar  udenfor  Fristelse  og 
ikke  kan  fejle.  Hver  Fader  og  Moder,  hver  Søster  og  Bro- 
der skulde  Dag  og  Nat  staa  paa  Vagt,  for  at  deres  kære 
ikke  skal  blive  grebet  af  Fristelse. 

Og  nu  I  unge,  maa  jeg  bede  eder  om  at  være  kyske.  Tro 
mig,  naar  jeg  siger,  at  Kyskhed  er  mere  værd  end  Livet. 
Dette  lærte  mine  Forandre  mig.  Det  er  sandt.  Hellere  dø 
end  være  ukysk.  Vore  Sjæles  Frelse  afhænger  heraf. 

Et  Venskab,  man  ikke  kan  tro  paa. 

Jeg  beder  eder  tro  mig,  naar  jeg  siger,  at  hvilken  ung 
Mand  eller  Kvinde,  der  forlanger,  at  du  skal  opgive  dine 
retfærdige  Standarder,  hans  Venskab  er  ikke  denne  Pris 
værd.  Du  kan  ikke  tro  en  saadan  Person.  Venskab  er  ikke 
og  har  aldrig  været  et  Resultat  af  Utugt  eller  Uretfærdighed. 

Jeg  beder  jer  ungie  Kvinder  tro  mig,  naar  jeg  siger,  at 
hvilken  ung  Mand,  der  kræver  eders  Kyskhed  som  Beløn- 
ning for  sin  Kærlighed,  er  aandelig  uren,  og  ikke  denne 
Pris  værd;  hans  Kærlighed  vil  blive  til  Aske  ved  din  Be- 
røring; den  vil  lede  til  Elendighed  og  Skam;  den  vil  ofte 
give  dig  frygtelige  Sygdomme. 

Til  jer  unge  Mænd  vil  jeg  sige,  at  enhver  Kvinde,  som 
kommer  til  jer  og  tilbyder  sin  Person  udenfor  det  lovmæs- 
sige Ægteskab  er  en  Skøge. 

Herren  har  i  vor  Tid  sagt:  »For  jeg  Herren  kan  ikke  se 
paa  Synd  med  den  ringeste  Eftergivenhed.«  (P.  B.  1:  39; 
Alma  45:  16)  Og  til  Moses  har  han  sagt,  at  der  er  intet 
urent,  der  kan  dvæle  i  Guds  Rige  eller  i  hans  Nærværelse. 

Tilgivelse  gennem  Omvendelse. 
Dog  findes  der  Tilgivelse  for  den  Synder,  der  oprigtigt 
omvender  sig.  Guds  Barmhjertighed  er  lige  saa  stor  som 
hans  Retfærdighed.  Til  den  Kvinde,  der  var  blevet  grebet 
i  at  bedrive  Hor  og  var  dømt  til  Døden  efter  Moseloven, 
sagde  Jesus:  »Gaa  bort  og  synd  ikke  mere.«   (Johs.  8:  11) 

Men  man  maa  vise  sand  og  oprigtig  Omvendelse,  forend 
man  kan  faa  Tilgivelse.  Sorg  alene  er  ikke  nok.  Man  maa 
begynde  at  leve  et  nyt  og  retfærdigt  Liv. 

Kirkens  Medlemmer,  unge  saavel  som  gamle,  Herren  kræ- 
ver, at  I  skal  være  kyske;  Kirken  kræver,  at  I  skal  være 
kyske,  eller  I  vil  blive  udelukket.  Hvis  nogle  af  eder  alle- 
rede har  syndet,  kan  I  blive  tilgivet,  hvis  I  kommer  med  et 
omvendt  Hjerte  og  en  angerfuld  Aand.  Jeg  har  talt  tyde- 
ligt, fordi  det  er  nødvendigt.  Jeg  har  prøvet  paa  ikke  at 
tale  paa  en  ufin  Maade. 

Det  næste  Punkt,  som  jeg  gerne  vil  henlede  eders  Op- 
mærksomhed paa,  er  Ærlighed.  Jeg  paastaar  ikke,  at  alle 
Sidste  Dages  Hellige  er  ærlige;  men  jeg  har  erfaret,  at  nog- 
le af  vore  Søskende  ikke  betragter  dette  Princip  saa  alvor- 
ligt, som  de  skulde.  Men  lad  mig'  sige,  at  en  Løgner  eller 
Bedrager  ikke  kan  finde  Fred  i  denne  Kirke;  thi  hans  Sam- 
vittighed vil  ikke  tillade  det;  og  den  Mand  eller  Kvinde,  der 
lyver  med  Forsæt  og  ikke  omvender  sig,  kan  ikke  komme, 
hvor  Gud  er,  ej  heller  kan  han  nyde  af  Guds  Aand,  saa 
lang  Tid,  han  befinder  sig  i  en  saadan  Tilstand.  Hvem  skal 
staa  paa  det  hellige  Sted?  Han,  som  ikke  har  sat  sin  Hu  til 
Løgn.  Den  Mand  eller  Kvinde,  der  lyver,  vil  altid  komme 
til  at  fortryde  det  bitterligt.  Den,  som  taler  nedsættende  om 
andre,  er  ikke  ærlig,  den,  der  kritiserer  Kirken,  er  ikke 
helt  ærlig.  Thi  ved  at  gøre  dette,  vil  han  sprede  daarlige 
Rygter  om  Kirken  og  dens  Medlemmer  og  derved  nedbryde 
Kirken  og  dens  Medlemmer.  Jeg  synes,  at  den,  der  prøver 
paa  at  ødelægge  andre  med  daarlige  Rygter  og  Usandheder, 
er  meget  værre  og  ringere  end  den,  der  stjæler  Penge.  Her- 
ren har  aldrig  tilladt  os  eller  nogen  at  sprede  daarlige  Ryg- 
ter angaaende  vore  Medmennesker;  men  han  har  sagt  ikke 
een  Gang  men  mange  Gange,  at  vi  skal  ttilgive  alle  Menne- 
sker og  elske  dem.  Selvom  en  Mand  er  svag  og  ufuldkom- 
men, har  vi  ikke  Ret  til  at  sige  noget,  der  vil  skade  ham. 

Lad  mig  tilføje  en  god  og  klog  Mands  Mening  angaaende 
dette: 

Begærlighed  Aar sagen  til  Uærlighed. 
Hvorfor  stjæler  man?  Øjensynligt  for  at  faa,  hvad  man 
ønsker,  og  som  man  ellers  maatte  undvære?  Tyveri  har 
sin  Rod/  i  Begærlighed.  Hvis  et  Menneske  ikke  begærede, 
vilde  det  ikke  stjæle.  Hvis  man  ikke  overtraadte  det  tiende 
Bud,  vilde  man  heller  ikke  overtræde  det  ottende.  Man  sæt- 
ter alt  ind  paa  at  tilfredsstille  sine  egne  Ønsker  uden  at 
lage  Hensyn  til  andre.  Men  skadeligt  som  Tyveri  kan  være 
for  Ofret,  saa  er  det  dog  langt  skadeligere  for  Tyven.  Det 
berøver  ham  hans  Selvrespekt,  det  største,  han  kan  eje.  Det 

er  ikke  saa  betydningsfuldt,  hvad  andre  Mennesker  tænker 
om  ham;  men  hvad  han  ved  om  sig  selv  er  af  overmaade 
Betydning.  Han  tror  ingen,  og  der  er  ingen,  der  tror  ham. 

Da  Moses  hørte  Guds  Bud  paa  Sinai  Bjerg:  »Du  skal  ik- 
ke stjæle«,  lyttede  han  ikke  blot  til  den  Lov,  deT  er  funda- 
mental for  en  Persons  Fremgang  og  Stabilitet;  men  han 
hørte  paa  samme  Tid  nogle  Ord,  der  er  af  stor  social  Be- 
tydning. Ærlighed  er  absolut  nødvendig  for  et  Samfunds 
Bestaaen.  Hvis  en  Mand  skulde  staa  op  en  Morgen  i  den 
Hensigt  at  pløje  sin  Mark,  vilde  hans  Planer  blive  hindret, 
hvis  en  anden  Mand  havde  tilegnet  sig  hans  Plov.  Skulde 
han  saa  bestemme  at  ville  høste  i  Stedet  for,  vilde  hans 
Planer  igen  blive  hindret,  hvis  en  anden  havde  bemægtiget 
sig  hans  Høstredskaber.  Og  saaledes  kunde  da  alle  hans 
Planer  blive  hindret  og  hans  Dag  have  været  forgæves.  Som 
Samfundet  voksede,  vilde  Forvirringen  blive  større.  Der 
vilde  ikke  kunde  findes  nogen  Sikkerhed  eller  Orden.  Et 
Samfund  kan  kun  bestaa,  hvis  den  store  Majoritet  af  dens 
Medlemmer  ikke  stjæler.  Men  det  var  Hensigten,  at  Men- 
neskene skulde  leve  i  Samfund.  Det  er  kun  gennem  Omgang 
med  andre,  at  et  Menneske  kan  vokse  i  Udvikling.  Selve 
Kirkens  Eksistens  og  dens  Lærdomme  forudsætter,  at  der 
findes  et  ordnet  Samfund.  Hvis  der  kun  fandtes  eet  Menne- 
ske paa  Jorden,  vilde  der  ikke  findes  nogen  Nødvendighed 
for  det  ottende  eller  de  andre  Bud.  Han  vilde  ikke  kende 
noget  til  Ærlighed,  ej  heller  til  moralsk  Mod,  Trofasthed 
og  Loyalitet,  for  disse  Dyder  faar  hele  deres  Betydning  i 
vor  Omgang  med  andre  Mennesker. 

Ærligheden  kræver,  at  man  opfylder  sine  Løfter.  Den 
kræver,  at  hver  Mand  skal  have  Lov  til  at  udøve  sit  lovlige 
Kald  paa  sin  egen  Maade  i  Fred  og  uden  Hindringer.  Ar- 
bejdsgiveren maa  betale  en  ærlig  Dagløn  for  en  ærlig  Dags 
Arbejde.  Funktionæren  maa  yde  en  ærlig  Dags  Arbejde  for 
en  ærlig  Dagløn.  Ærlighed  fordømmer  enhver  Slags  Falsk- 
hed. Tro  og  Tillid,  Fred  og  Sikkerhed  er  Resultatet  af  Ær- 
lighed. Krig,  Strid,  Had  og  Biterhed  vilde  forsvinde,  hvis 
Menneskene  vilde  observere  Ærlighedens  simple  Princip- 
per. Hver  eneste  en  af  vore  Handlinger  maa  for  at  være  os 
værdig  være  præget  af  Ærlighed  —  den  Egenskab,  der  ska- 
ber en  retskaffen  Personlighed  og  gør  ham  skikket  til  en- 
hver Tillid. 

Det  næste  Punkt,  jeg  gerne  vilde  fremhæve,  er  Sabbats- 
dagen.  Jeg  tror  ikke,  at  der  er  ret  mange,  der  har  en  rigtig 
Forstaaelse  af  dette  Buds  egentlige  Betydning,  og  en  For- 
staaelse  af  dets  Betydning,  der  er  stærk  nok  til,  at  de  over- 
holder den. 

Al  Slags  Sport  foregaar  paa  Sabbatsdagen,  og  det  ser  ud 
til,  efter  hvad  jeg  har  set,  at  Sabbatsdagen  ikke  er  en  Hvi- 
ledag for  de  fleste  men  en  Sportsdag  —  en  Fornøj elsesdag, 
og  det  er  kun  faa,  der  helligholder  Sabbaten. 

Den  Person,  der  søger  Fornøjelser  og  driver  Sport  paa 
Sabbatsdagen,  holder  den  ikke  hellig.  Den,  der  gaar  paa 
Forlystelsessteder  for  at  more  sig  paa  Sabbaten,  holder  den 
ikke  hellig. 

Lad  os  betragte  den  Lov,  der  blev  givet  Moses. 

Sabbatsbudet. 

»Kom  Hviledagen  i  Hu,  at  du  holder  den  hellig.  Seks  Da- 
ge skal  du  arbejde  og  gøre  al  din  Gerning;  men  den  syven- 
de Dag  er  en  Sabbat  for  Herren,  din  Gud,  da  skal  du  intet 
Arbejde  gøre,  hverken  du,  din  Svend  eller  Pige,  din  Okse 
eller  dit  Asen,  eller  den  fremmede,  som  er  indenfor  dine 
Porte;  thi  paa  seks  Dage  skabte  Herren  Himlen  og  Jorden, 
Havet  og  alt  deri  og  hvilede  paa  den  syvende  Dag;  derfor 
velsignede  Herren  Sabbatsdagen  og  helligede  den.« 

Denne  Lov  blev  forkyndt  af  Moses;  men  den  var  meget 
ældre,  for  den  eksisterede  fra  Verdens  Begyndelse. 

Landets  Sabbat  skulde  overholdes  lige  saa  vel  som  Men- 
neskets og  Dyrets.  De  vil  finde  dette  nedskrevet  i  det  fem 
og  tyvende  Kapitel  III.  Mosebog.  , 

Mangel  paa  Overholdelse  af  denne  Lov  vil  bringe  Lidelse 
og  Sorg,  og  Folket  vil  blive  adspredt,  og  Landet  vil  da  over- 
holde dets  Sabbat.  De  vil  finde  dette  i  III.  Mosebog  26. 
Kapitel. 

Ved  Oktobergeneralkonferencen  i  1912  sagde  Præsident 
Smith: 

»Du  skal  ære  Sabbatsdagen  og  holde  den  hellig.«  Gør 
vi  dette?  Er  det  nødvendigt  at  gøre  dette?  Det  er  absolut 
nødvendigt  at  gøre  dette,  for  at  vi  kan  være  i  Harmoni 
med  Guds  Bud  og  Befalinger,  og  naar  vi  overtræder  dette 
Bud  eller  denne  Lov,  er  vi  skyldig  i  Overtrædelse  af  Guds 
Lov.  Og  hvad  vil  Resultatet  blive,  hvis  vi  fortsætter?  Vore 
Børn  vil  følge  i  vort  Fodspor,  og  de  vil  vanære  Guds  Bud  om 
at  helligholde  en  Dag  af  hver  syvende  og  vil  miste  Guds 
Aand,  ligesom  Faderen  vil  det,  hvis  han  fortsætter  med  at 
krænke  Budene.« 

Herrens  Ord  lyder  saaledes  til  os  i  disse  Dage.  Pagtens 
Bog  59.  Kapitel  9—15  Vers. 

»Og  paa  det,  at  du  mere  fuldkommelig  en  maa  kunne  hol- 
de dig  ubesmittet  af  Verden,  skal  du  gaa  til  Bedehuset  og 
ofre  dine  Sakramenter  paa  min  hellige  Dag;  thi  sandelig, 
denne  er  en  Dag,  der  er  beskikket  eder  til  Hvile  fra  eders 
Arbejde  til  at  tilegne  den  Allerhøjeste  eders  Andagt.  Ikke 

desto  mindre  skulde  eders  højtidelige  Løfter  gøres  i  Retfær- 
dighed hver  Dag  og  til  alle  Tider;  men  kom  i  Hu,  at  paa 
denne  Herrens  Dag  skal  du  ofre  dine  Gaver  og  dine  Sakra- 
menter til  den  Allerhøjeste  og  bekende  dine  Synder  for  di- 
ne Brødre  og  for  Herren.  Og  paa  denne  Dag  skal  du  intet 
bestille  uden  at  tillave  din  Føde  i  Hjertets  Enfoldighed,  at 
din  Faste  maa  være  fuldkommen;  eller  med  andre  Ord,  at 
din  Glæde  maa  være  fuldkommen.  Visselig,  dette  er  Faste 
og  Bøn;  eller  med  andre  Ord:  Glæde  og  Bøn.  Og  saafremt 
I  gøre  disse  Ting  med  Taksigelse,  med  glade  Hjerter  og 
Aasyn,  ikke  med  megen  Latter;  thi  det  er  Synd;  men  med 
et  godt  Hjerte  og  et  glædestraalende  Ansigt.« 

Hvorledes  kan  en  Mand  deltage  i  den  hellige  Nadver,  der- 
som han  befinder  sig  paa  et  Forlystelsessted;  hvordan  kan 
han  komme  frem  for  Gud  med  et  sønderknust  Hjerte  og 
en  angergiven  Aand,  dersom  han  spiller  Bold  og  driver 
Sport  paa  denne  Dag?  Herren  har  forbudt,  at  vi  laver  Fe- 
ster paa  denne  Dag  og  har  sagt,  at  vi  paa  denne  Dag  ikke 
skal  bestille  andet  end  at  tillave  vor  Føde  i  Hjertets  En- 
foldighed; at  paa  denne  Dag  skal  vi  ofre  vore  Gaver  og  Sa- 
kramenter til  den  Allerhøjeste  og  bekende  vore  Synder. 

Er  der  mange,  der  overholder  denne  Befaling,  der  er  gi- 
vet af  Herren?  Vi  skulde  alle  overveje  dette  Bud  og  holde 
det  bogstaveligt,  dersom  vi  ønsker  at  behage  vor  Gud.  Og 
der  er  visse  Stedet,  Herren  har  befalet  os  at  gaa  paa  denne 
Dag,  og  disse  Steder  er  Guds  Bedehuse,  og  det  er  paa  disse 
Steder,  at  vi  skal  fremstille  vore  Offergaver  for  Herren  og 
ikke  andre  Steder. 

Døm  eder  selv  og  prøv  i  Fremtiden  at  gøre,  hvad  Gud  har 
forlangt  af  os  og  ikke  det,  som  vore  Venner  ønsker,  vi  skal 
gøre. 

Saafremt  vi  holder  Sabbatsdagen  hellig,  har  Herren  lovet 
os,  at  Jordens  Fylde  skal  blive  vor.  Lad  os  lære,  at  den,  der 
gør  Retfærdighedens  Gerninger,  skal  faa  sin  Løn,  nemlig 
Fred  i  denne  Verden  og  et  evigt  Liv  i  den  tilkommende. 

Tiende. 
For  at  opnaa  inderlig  Tilfredsstillelse  og  Glæde  i  dette 
Liv,  er  der  mange  andre  Principper,  som  vi  skulde  adlyde; 
men  der  er  to  andre  Punkter,  som  jeg  vil  omtale,  ikke  fordi 
I  ikke  kender  dem;  men  fordi  der  findes  nogle,  der  mener, 
at  det  ikke  er  absolut  nødvendigt  at  adlyde  dem.  Det  første 
blev  sendt  som  en  Befaling  —  at  Kirkens  Medlemmer  fra 
denne  Dag  skulde  betale  en  Tiendedel  af  deres  Indtægter 
til  Kirken,  og  at  denne  Lov  skulde  bestaa  evindeligen.  — 
og  dersom  der  var  nogle,  der  ikke  vilde  adlyde  denne  Lov, 

skulde  de  ikke  findes  værdige  til  at  forblive  blandt  de  Hel- 
lige. 

Den,  der  ikke  vil  betale  sin  Tiende,  bedrager  ikke  alene 
sig  selv  men  Gads  Kirke.  Han  faar  ingen  aandelig  Udvik- 
ling, og  han  bliver  plaget  af  en  daarlig  Samvittighed,  derfor 
kan  han  ikke  betragtes  som  en  vis  og  tro  Tjener;  ej  heller 
kan  han  forvente,  at  Gud  skal  velsigne  ham  i  Overmaal.  Jeg 
mener  ikke,  at  den,  der  vil  betale  Tiende  til  Kirken,  vil  faa 
det  bedre  financielt  set;  men  han  vil  opnaa  en  inderlig  Til- 
fredshed og  en  ubeskrivelig  Glæde,  fordi  han  er  klar  over, 
at  han  har  gjort  sin  Pligt  og  ikke  er  kommet  under  den 
Fordømmelse,  som  Herren  har  omtalt  ved  Profeten  Mala- 
kias  Mund  i  det  3.  Kapitel  og  8 — 9  Vers: 

»Mon  et  Menneske  tør  bedrage  Gud?  Thi  I  bedrage  mig, 
og  dog  sige  I:  Hvormed  har  vi  bedraget  dig?  Med  Tienden 
og  Afgiften!  Med  Forbandelse  er  I  forbandede,  og  I,  ja  det 
hele  Folk,  bedrage  mig.  Fører  al  Tienden  til  Forraadshuset, 
at  der  kan  være  Spise  i  mit  Hus  og  prøver  mig  dog  derved, 
siger  den  Herre,  Zebaoth,  om  jeg  ikke  vil  aabne  eder  Him- 
lens Sluser  og  udgyde  Velsignelser  over  eder  i  Overmaal.« 

Derfor  vil  jeg  sige  til  eder,  at  den,  der  prøver  paa  at  be- 
drage Gud  med  Tiende,  er  ikke  en  vis  Tjener,  ej  heller  er 
han  i  Besiddelse  af  et  stærkt  Vidnesbyrd.  Ingen  Sidste  Da- 
ges Hellig  kan  være  helt  lykkelig  og  undlade  at  betale  Tien- 
de. Dersom  I  vil  behage  Gud  og  opnaa  en  fuld  Frelse  saavel 
som  Sukces  i  dette  Liv,  saa  maa  I  betale  eders  Tiende. 

Nu  kommer  vi  til  et  Spørgsmaal,  der  har  plaget  nogle  af 
vore  ældre  Søskende,  fordi  mange  mener,  at  de  ikke  er 
stærke  nok  til  at  kunne  overholde  det.  Nogle  elsker  Tobak, 
Kaffe,  Te  og  Spiritus  mere,  end  de  elsker  Guds  Ord.  Thi 
han  har  sagt:   (Pagtens  Bog  89:  2 — 3). 

»Tilsendes  med  Hilsen  —  ikke  som  en  Befaling  eller 
Tvang,  men  med  Aabenbaring  og  Visdomsord  der  fremvi- 
ser Guds  Orden  og  Vilje  angaaende  de  Helliges  timelige 
Frelse  i  de  sidste  Dage.  Givet  som  Princip  med  Forjættelse, 
afpasset  efter  de  Svages  Forfatning,  ja,  de  allersvageste 
blandt  alle  de  Hellige,  som  er  eller  kunde  kaldes  Hellige.« 

Dersom  vi  ved,  at  det  er  Guds  Vilje,  at  vi  ikke  nyder  dis- 
se Ting,  saa  er  der  ikke  mere  at  tale  om  .Denne  Hilsen  blev 
sendt  for  at  vise  Guds  Vilje  og  har  derfor  givet  os  en  For- 
jættelse, dersom  vi  adlyder  den,  og  den,  der  ikke  adlyder 
en  Hilsen,  saavel  som  en  Befaling,  er  ikke  en  god  og}  vis 
Tjener.  Thi  Herren  siger,  at  det  ikke  er  tjenligt  at  give  Be- 
falinger angaaende  alle  Ting.  (Pagtens  Bog  58:  26 — 33). 

Sluttes. 

»Vær  ved  ^Kærligheden  hverandres  tjenere,  thi  hele  Xoven  er  opfyldt  i 
eet  &rd,  i  det:  <2)u  skal  elske  din  9Væste  som  dig  selv«-. 

Silkeborg. 

Stævnet    1939  stod  i  det  store  Spørgsmaals  Tegn. 

Konkurrencerne  har-  tidligere  uden  Tvivl  bragt  et  stort 
Antal  Medlemmer  til  Stævne,  som  ellers  grundet  paa  Udgif- 
terne var  blevet  hjemme,  men  efterhaanden  som  den  aktive 
Deltagelse  steg,  har  samme  Konkurrencer  ogsaa  gjort  Stæv- 
nerne mere  anstrengende  og  maaske  endda  lidt  trættende, 
navnlig  for  de  passive  Deltageres  Vedkommende. 

Det  har  derfor  været  nødvendigt  at  begrænse  Konkurrence- 
arbejdet,  saaledes  at  Møderne  kunde  blive  kortere  og  faa  et 
mere  naturligt  Forløb.  At  denne  Erkendelse  er  rigtig,  derom 
har  der  ikke  hersket  Tvivl  —  men  gik  det  nu  ogsaa  an  at 
formindske  Konkurrencerne,  vilde  det  ikke  blive  en  Katastrofe 
for  Tilslutningen  til  Stævnet? 

Tiden  skulde  vise  det,  og  ingen  Lejlighed  maatte  forspil- 
des for  at  gøre  Propaganda  for  Stævnet  i  dets  fornyede 
Form. 

Maj  Maaned  oprandt,  og  det  blev  efterhaanden  klart,  at 
Deltagelsen  vilde  blive  mindre  end  tilforn  —  hvad  var  Grun- 
den? Havde  Propagandaen  været  virkningsløs?  Var  Sagen 
grebet  forkert  an,  eller  var  den  økonomiske  Tilstand  Skyld 
i  det? 

Mødet  i  Silkeborg  med  alle  de  »gamle«  trofaste  Stævne- 
deltagere var  til  stor  Opmuntring  og  Glæde,  det  viste  sig, 
at  Konkurrencearbejdets  Begrænsning  ikke  havde  haft  den 
ringeste  Indflydelse,  men  at  de,  der  manglede,  for  største 
Delen  var  de  tidligere  passive  Deltagere,  som  endnu  ikke  var 
blevet  overbevist  om,  hvilken  afgjort  Forbedring,  der  havde 
fundet  Sted. 

Besøget  i  Silkeborg  og  Mødet  med  den  herlige  Natur  har 
uden  Tvivl  været  en  glædelig  og  inspirerende  Oplevelse  for 
alle  Stævnets  Deltagere  —  vel  var  vi  lidt  færre,  men  det 
mærkedes  ikke,  for  Fællesskabets  Aand  satte  sit  dybe  Præg 
over  Stævnet. 

Om  næste  Aars  Stævne  foreligger  der  endnu  ikke  faste 
Holdepunkter  —  herom  senere  —  kun  et  maa  antages  for 
givet,  at  Tilslutningen  efter  Overgangsbesværlighederne  vil 
blive  saa  stor  som  ingensinde  tidligere. 

Edmund  Kaiser. 

'Vinderliste  for  Stævnet  1939. 

Svømning. 
IOO  m  Brystsvømning  for  Damer 
do.  for  Herrer 

IOO  m  Rygsvømning  for  Damer 
do.  for  Herrer 

IOO  m  Crawl  for  Damer 
do.         for  Herrer 

Badminton 
Herre  Double     Figat  Breum  og  Aron  Andersen,  København 
Anny  Breum  og  Figat  Breum,  København 
Anny  Breum,  København 


Ingrid  Stockholm,  Aarhus 
Poul  Rasmussen,   Silkeborg 
Ingrid  Stockholm,  Aarhus 
Poul  Rasmussen,  Silkeborg 
Ingrid  Stockholm,  Aarhus 
Edmund  Kaiser,  København 


Mixed  Double 
Dame  Single 

Sang 
Korsang 
Baryton  Solo 

Dans 

Holdkonkurrence,  Vals 
Parkonkurrence,  Vals 
do.         fri  Tango 


Aarhus  Sangkor 

Valdemar  Jacobsen,  København 


København 

Anny  og  Figat  Breum,   København 
Mary  Sandberg  og  Børge  Klitgaard, 
Aalborg. 


SYattur  i  ^København! 

15  unge  Søskende  i  København  havde  sluttet  sig  sammen 
og  engageret  en  Ornitolog,  Magister  Aa  lykke,  til  at  lede 
sig  paa  en  Nattur  i  Dyrehaven  for  at  lære  Fuglesangen  og 
de  lyse  Nætter  at  kende.  Mandag  den  5.  Juni  startedes  Kl. 
0,20  paa  Cykle  til  Klampenborg,  hvorfra  den  4  Timer  lange 
Spaseretur  udgik.  Det  blev  en  Oplevelse  for  dem,  der  havde 
ofret  Nattesøvnen,  og  ikke  een  fortrød  at  han  havde  gjort 
det.  I  en  smuk  Villa  i  Søborg  sluttedes  Turen  med  en  Kop 
kogt  Vand  og  Citron  til  den  medbragte  og  haardt  tiltrængte 
Madpakke.  En  vellykket  Tur,  for  hvilken  Deltagerne  takker 
Arrangørerne  (for  en  Gang  ikke  Bestyrelsen). 

F.  H.  B. 

tirsdags  =  Udflugt. 

Som  Start  paa  Sommersæsonen  arrangeredes  i  København 
Tirsdag  d.  13.  Juni  en  kombineret  Tog-,  Cykle-  og  Vandre- 
tur ad  snørklede  Stier  og  Veje  for  til  Slut  at  komme  til 
Br.  Kaisers  Villahave,  hvor  der  var  tilrettelagt  et  stort  Baal. 
Der  blev  serveret  varme  Pølser  med  Rundstykker  og  Rabar- 
berblade. Mens  Baalet  luede  smukt  og  de  kulørte  Lamper 
lyste,  talte  Raadgiver  Georg  Hansen  smukt  og  gribende  til 
de  omkringsiddende.  Efter  afsluttende  Bøn  skiltes  vi,  fast 
besluttet  paa  at  mødes  igen,  naar  Ungdomsforeningen  kalder. 

F.  H.  B. 

Fra  Missionsmarken. 


ESBJERG:  Søndag  den  30.  April  d.  A.  blev  Mads  Rækby  Nielsen 
døbt  af  Distriktspræsident  Forrest  Thompson.  Haandspaalæggel- 
sen  blev  givet  ved  Ældste  Phil  Jensen. 

Søndag  den  4.  Juni  d.  A.  blev  Otto  Mortensen  døbt  af  Ældste 
Phil  Jensen.  Haandspaalæggelse  ved  Distriktspræsident  Donald 
A.  Jensen. 

Vi  ønsker  de  to  Brødre  hjertelig  til  Lykke  og  nedbeder  Her- 
rens rigeste  Velsignelser  over  dem  i  deres  fremtidige  Liv. 

ESBJERG:  Den  16.  April  afgik  Br.  Charles  Erhardt  Sørensen, 
Esbjerg,  ved  Døden.  Br.  Sørensen  var  født  den  1.  Jan.  1877  og 
blev  saaledes  godt  62  Aar  gi.  Vi  beder  vor  himmelske  Fader  vel- 
signe hans  Hustru  og  Familie  i  deres  store  Savn. 

ESBJERG:  Den  17.  Maj  d.  A.  var  Esbjergs  Sangkor  inviteret  ud 
paa  »De  Gamles  Hjem«,  Esbjerg»  for  at  give  en  halv  Times  Un- 
derholdning. Efter  denne  modtog  Korets  Dirigent,  Ældste  Phil 
Jensen,  og  de  øvrige  af  Korets  Medlemmer  en  hjertelig  Tak  af 
de  mange  gamle  Tilhørere,  hvoraf  de  fleste  udtrykte  Ønsket  om, 
at  Koret  snart  igen  vilde  besøge  dem.  Forstanderen  for  Alder- 
domshjemmet takkede  Koret  for  dets  Elskværdighed  ved  at 
komme  ud  paa  Hjemmet  og  underholde  Beboerne. 

ESBJERG:  Onsdag  den  24.  Maj  gav  Esbjerg  Sangkor  en  Times 
Program  paa  Spangsbjerg  Sanatorium  ved  Esbjerg.  Foruden  Sang 
af  Koret  var  der  en  Herrekvartet,  der  sang:  »Min  Hyrde  er  Her- 
ren«. En  blandet  Kvartet,  der  sang:  »Du  som  dadler  og  fordøm- 
mer* samt  Pianosolo  ved  Br.  Peder  Olsen. 

De  mange  Tilhørere  lyttede  interesseret  og  gav  deres  Bifald 
til  Kende  i  nogle  opmuntrende  Ord  om  at  det  var  sandelig  godt 
gjort,  og  Oversygeplejersken  takkede  hjerteligt  for  det  smukke 
Program  og  den  udmærkede  Underholdning,  Koret  gav. 

Ældste  Phil  Jensen  har  som  Korets  Dirigent  gjort  et  stort  Styk- 
ke Arbejde  for  at  kunne  sætte  Koret  i  Stand  til  at  gaa  ud  paa 
Byens  Hospitaler  m.  m.  og  bringe  Evangeliet  i  Sangens  Form 
til  nogle  af  vore  Medmennesker,  og  Korets  Medlemmer  ønsker 
at  takke  Dirigenten  for  dette  store  Arbejde.  Samtidig  fortjener 
alle  Korets  Medlemmer  en  Tak  for  deres  Villighed  til  at  arbej- 
de i  Koret  og  til  at  bringe  Evangeliet  frem  gennem  Sangen. 

Efter  Programmet  paa  Spangsbjerg  Sanatorium  samledes  hele 
Koret  i  Nørskovs  Pavillonen  til  et  fælles  Chokoladebord,  og  gik 
derefter  ud  i  Parken,  sang  et  Par  Sange  og  fulgtes  hjem  gennem 
Skoven  i  den  smukke  Sdmmeraften. 

AARHUS:  Aarhus  Grens  Søndagsskole  afholdt  Mandag  d.  5.  Ju- 
ni en  vellykket  Udflugt  til  det  idylliske  »Thors  Mølle«  i  Marse- 
lisborgskoyene.  Kl.  2  samledes  man  i  Borupgsgade,  hvorfra  Ju- 
niorerne og  Missionærerne  startede  til  Fods  gennem  de  idylli- 
ske Skove,  Børnene  blev  kørt  derud  i  Lillebiler.  I  det  pragtfulde 
Vejr  blev  der  leget,  sunget  m.  m.  Kl.  ca.  5]/2  slog  man  sig  ned 
i  Græsset  og  spiste  den  medbragte  Mad  med  god  Appetit.  Hvor- 
efter der  atter  blev  leget.  Koret  sluttede  med  et  Par  Numre,  og 
Kl.  ca.  7  begyndte  man  at  drage  mod  Byen  efter  at  have  nydt  en 
virkelig  god  Dag  i  det  grønne.  Tilstede:  ca.  40  Voksne  og  37 
Børn, 


